Lysnes

Lysnes er ei bygd på øya Senja i Senja kommune i Troms. Bygda ligger langs vestsiden av fjorden Lysbotn, omtrent midt mellom Gibostad og Botnhamn. Fylkesvei 861 fra Silsand går gjennom bygda og fortsetter vestover mot Stønesbotn. Fylkesvei 7880 går fra Lysnes og nordover mot Vangshamn.

Lysnes tilhører Gibostad skolekrets og har også postadresse Gibostad. Bygda har en egen liten dagligvarebutikk med navnet Lysnes senter. Butikken ligger like ved hurtigbåtkaia. Herfra er det avganger til Tromsø mandag, onsdag, fredag, og søndag, en tur som tar bare ca. 50 minutter. Hurtigbåtruta er flittig brukt av folk fra hele nord- og ytre Senja. I tillegg til Lysnes har båten anløp på Tennskjær på Lenvikhalvøya og  Vikran på Malangshalvøya. I tillegg har bygda ei båthavn og muligheter for camping. Salmar Nord går også ut til merdene fra havna på Lysnes. De tilbyr også rib-turer for bedrifter.

På Lysnes ligger også Lysebotn kapell.

Innbyggertallet i bygda har gått mye ned siden årtusenskiftet. Lysnes er en del av Lysbotn grunnkrets, som foruten Lysnes også omfatter stedene Vangshamn, Skarsvåg og Vang. Grunnkretsen tilhører delområdet Gibostadområdet og har et areal på .

Innbyggertall i Lysbotn grunnkrets:
 2000  2005 2010 2015 2020 2025 207 185 151 147 132 116

 Referanser 
Lysnes på Norgeskart.no fra Statens kartverk, besøkt 30. april 2025

Kategori:Bosetninger i Senja kommune